Οι αντλίες ινσουλίνης συνήθως έχουν λειτουργίες προγραμματισμού που επιτρέπουν να προσαρμόζετε τη δόση της ινσουλίνης σύμφωνα με τις ανάγκες σας. Μπορείτε να προγραμματίσετε τον βασικό ρυθμό, τις δόσεις για τα γεύματα και τις διορθωτικές δόσεις, ανάλογα με τα επίπεδα της γλυκόζης. Οι υβριδικές αντλίες κλειστού κυκλώματος προσαρμόζουν τη βασική ινσουλίνη (την ινσουλίνη δηλαδή που χρειάζεται ο οργανισμός μεταξύ των γευμάτων) με αυτόματο τρόπο, ανάλογα με τα επίπεδα σακχάρου που καταγράφει συνεχώς ένα σύστημα συνεχούς καταγραφής που λειτουργεί παράλληλα με την αντλία. Οι αντλίες αυτές μπορούν μάλιστα να χορηγούν αυτόματα και διορθώσεις με μικρές δόσεις ινσουλίνης (μικροδιορθώσεις), όταν αυτό κρίνεται απαραίτητο από τον αλγόριθμο της αντλίας.